Užitie Stoptussinu a Fenistilu s Penicilínom pri Laryngitickom Kašli
Dobry den.Je vhodne pri drazdivom kasli uzivat stoptussin kvapky, fenistil? Dieta uziva penicilin. Popripade ktora kombinacia penicilinu a fenistilu je vhodna pri laryngitickom kasli.dakujem
Dobrý deň,
ďakujeme za Vašu otázku.
Stoptussin sa používa na liečbu suchého dráždivého a ťažko utíšiteľného kašľa pri vírusových infekciách horných a dolných dýchacích ciest, pri zápaloch horných dýchacích ciest, pri zápale hltana, hrtana, priedušiek a pľúc. Dávkovanie je podľa hmotnosti Vášho dieťaťa. Fenistil kvapky sú viazané lekárskym predpisom, preto ich užívanie môže nariadiť jedine predpisujúci lekár. Pri kombinácii liekov Fenistil a Stoptussin je riziko zvýšenia tlmivého účinku na centrálnu nervovnú sústavu. Kombinácia penicilínového antibiotika s liekom Stoptussin je možná.
Prajem skoré uzdravenie.
S pozdravom
Mgr. Emma Halás Haluščíková